ร้านกาแฟบรรยากาศในรั้วในวัง ข้างๆโรงพยาบาลพระมงกุฎเกล้า คงความคลาสสิคทั้งโต๊ะ เก้าอี้ โคมไฟ ของตกแต่งห้อง นอกจากให้บริการเรื่องของกาแฟ ตามชื่อร้าน ยังมีเครื่องดื่มอื่นๆ อาหารว่าง อาหารทานจริงจัง ทั้งอาหารฝรั่ง อาหารชาววัง เมนูหาทานยาก เช่น ข้าวกระดูกหมูอ่อนตุ๋นลำไย ...

ตั้งใจแค่จะมาเติมคาเฟอีน เมนูออกจะยับเยิน ไม่น่าหยิบจับ พลิกดูแค่หน้าน้ำชา กาแฟ
✔คาปูชิโน่เย็น 65- จัดว่ารสดี กลิ่นหอม หวานน้อย กำลังดี
✔ชาเขียวมัทฉะปั่น 85- สีเขียวพาสเทลสวยงาม ขอยืมชิมรส รู้สึกงั้นๆ ไม่เข้มสักเท่าไหร่ 
ทั้ง 2 แก้ว เสิร์ฟมาช้ามากกกก ทั้งๆที่ลูกค้าในร้านล้วนรอเช็คบิล !!!

เดินไปที่เคาน์เตอร์ มองหาเค้กสักชิ้น แช่อยู่ในตู้เย็น มีแค่เค้กส้ม, เครปกล้วยหอม, ชาไทย & ครัมเบิ้ล ... 
✔เครปเค้กชาไทย 120- ราดซอสมาชุ่มฉ่ำ น่าทานมาก เนื้อเครปนุ่ม ครีมเนียน อร่อยเคล้าเสียงเพลงเพราะๆ ... แต่เจ้าหนุ่มที่ร่วมโต๊ะด้วย ฟังไม่รู้เรื่อง เห็นหาวไปหลายรอบ ????????

